  Майя Бывальцева 2019-тӥ арын 9-тӥ куартолэзе «Быронтэм полк» («Бессмертный полк») Ижкар администрацилэн юртэз дорозь мыноз. Со сярысь Удмуртилэн тӧроезлэн но кивалтэтлэн пресс-службазы ивортэ. Буре ваён маршрут таяз арын кузьгес луоз. Ужрадэ пыриськисьёс Бородин нимо ульчаын (Удмуртилэн Данъян пулэз вӧзын - ред.) люкаськозы но 11 часысен Ижкар администрацилэн юртэз дорозь мынозы, отын праздниклы сӥзем программа, солдат ӝук но туспуктэмъёс лэсьтон инты луоз Удмуртиысь тӧролэн но кивалтэтлэн пресс-службазы«Быронтэм полк» ужрад Удмуртиын туэ куатетӥзэ ортчоз ни. Ужрадэ пыриськыны но Быдӟым Атыкай оже пыриськем, фронт мышкын ужам, фашистъёслэн концлагерьёсазы возем, партизанъёс пӧлын ожмаськем ӵыжы-выжыослэсь туспуктэмъёссэс нуыны котькуд мылкыд карись быгатэ. Со понна нимысьтыз пусйиськыны кулэ ӧвӧл. Туспуктэмен штендер лэсьтыны луэ: печатья «108» салонын (Ижкар, Орджоникидзе нимо ульча, 33/1) печатья «Констур-фото» салонъёсын print.konturfoto.ru сайтын Тодэ вайытом, Удмуртиын улӥсьёс Вормон нуналэз пусъён ужрадъёсын волонтёр луыны быгато. Пусъём, 2018-тӥ арын Удмуртиын «Быронтэм полк» акцие 67 сюрс 600 адями пыриськиз. Ижкарын 35 сюрс адями ужрадэ лыктӥз. Тодэ вайытом, 9-тӥ куартолэзе Ижкарысь Пушкинской урамын, Удмуртиысь кивалтэтлэн юртэз азьын, капчи атлетикая Тупаса улонлы сӥзем 70-тӥез эстафета ортчоз. Тегъёс: Мерлык Ижкар Удмуртия ВормонНунал Быронтэмполк БыдӟымАтыкайож  